section_heading: Radnja
paragraph_text: Tony kasnije kaže Richieju da Beansie nikad više neće hodati i upita ga da li imalo žali. Richie podsjeti Tonyja da ga nitko nikad nije posjetio u zatvoru-pogotovo Beansie—i da je zaslužio ono što mu se dogodilo. Bijesni se Tony obruši na Richieja rekavši mu, "Ja sam onaj koji odobrava poteze" i zatraži od Richieja da poštuje njegove odluke, kao što je to činio sa svojim bratom, ili će biti ozbiljnih posljedica. Richie kaže, "Ok, Tony" i ode. U kasnijem razgovoru u trgovačkom centru, Tony kaže Richieju da uspori i pričeka da mu se njegov posao vrati te da će stvari sada izgledati malo drugačije. Richie zatim promijeni temu upitavši kako je Tonyjeva Janice. Richie je ranije viđao Janice na tečaju joge, gdje su se podsjetili i razgovarali o zajedničkoj prošlosti te sadašnjem statusu. Richie zatim pokuša pridobiti Janice donijevši joj buket cvijeća na Livijino uzglavlje. Janice kaže Richieju kako su oboje na različitim mjestima, ali Richie inzistira da svojoj vezi daju još jednu priliku.